Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 292/13/8803	Košice II, 24.10.2013
EEČ : 2-64-342-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
1)	Obvinený vyhlasuje, že spáchal skutok, ktorý je predmetom tohto trestného stíhania, ospravedlnil sa poškodenej za skutok, ktorý spáchal a svoje konanie oľutoval. Podľa vyjadrenia poškodenej táto nežiada náhradu škody spôsobenú trestným činom.
 
2)	Obvinený zložil na účet KP XXXXX šekovou poukážkou čiastku vo výške 150.- €, z ktorej 50%, teda 75.-€ patrí štátu na peňažnú pomoc obetiam trestnej činnosti a zvyšok sumy t.j. 75.-€ určil v prospech Obecného úradu Priekopa, číslo účtu : 31524552/0200 vo VÚB Banke

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ČVS:ORP-1564/ZA-KE-2013.
	V trestnej veci proti obv. XXXXX pre prečin ublíženia na zdraví podľa § 156 ods. 1 Tr. zákona, ktorého sa dopustil na tom skutkovom základe, že dňa 13.4.2013 asi o 10.30 hod. v byte na ul. XXXXX v Košiciach po predchádzajúcej hádke fyzicky napadol svoju bývalú priateľku XXXXX tak, že ju viackrát udrel otvorenou dlaňou, následkom čoho menovaná spadla na posteľ, kde sa udrela o drevenú konštrukciu postele a keď vstala obvinený do nej sotil, v dôsledku čoho sa udrela pravou časťou trupu o roh stola, čím jej spôsobil zranenia a to sériovú zlomeninu VII. až IV. rebra vpravo s únikom vzduchu do hrudnej dutiny vpravo a podkožia menšieho rozsahu s dobou liečenia o dĺžke 31 dní. 

Odôvodnenie: 
Uznesením povereného príslušníka OO PZ KE - Západ sp. zn. ORP-1564/ZA-KE-2013 zo dňa 22.4.2013 bolo podľa § 206 ods. 1 Tr. poriadku vznesené obvinenie XXXXX pre prečin ublíženia na zdraví podľa § 156 ods. 1 Tr. zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

Obvinený a poškodená vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval a ospravedlnil sa poškodenej za svoje konanie. Poškodená od obvineného nežiada náhradu škody spôsobenú trestným činom. 

Obvinený zložil na účet KP XXXXX finančnú čiastku vo výške 150.- €, pričom kópia dokladu o zaplatení tvorí súčasť zmieru. Z uvedenej sumy obvinený určil 50%, teda 75.-€ štátu na peňažnú pomoc obetiam trestnej činnosti a zvyšok sumy t.j. 75.-€ určil v prospech Obecného úradu Priekopa, číslo účtu: 31524552/0200 vo VÚB Banke.

Poškodená súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 215 ods. 6 Tr. por.)

Mgr. Miloš Svat
prokurátor